**IZBORNI PREDMET: ANATOMIJA PRESEKA TRUPA I UDOVA**

Rukovodilac: Prof.dr Marija Đurić

UVODNE INFORMACIJE

Anatomija je osnovna medicinska disciplina i jedna od najstarijih komponenti medicinskog obrazovanja. Tokom procesa učenja studente treba osposobiti za primenu anatomskih znanja u različitim kliničkim kontekstima. Medicinski imidžing [kompjuterizovana tomografija (CT), magnetna rezonanca (MRI) i pozitronska emisiona tomografija (PET)] je disciplina koja se brzo razvija i koja se široko koristi kao alat za podršku u kliničkom odlučivanju. Međutim, uočeno je da većina studenata na kraju osnovnih studija nema iskustva u rekonstrukciji trodimenzionalnih objekata iz različitih dvodimenzionalnih slika (Lufler et al. 2012), što ih onemogućava da povežu radiografske slike poprečnog preseka sa strukturama koje se vide na kadaveru i ilustracijama datim u udžbenicima (Rajprasath et al. 2020). Tokom naših stalnih napora da modifikujemo nastavni plan i metode nastave, Katedra za anatomiju je ponudila ovaj kurs kako bi studentima pružila priliku za bolje razumevanje topografske anatomije, prostornu orijentaciju anatomskih struktura i olakšala upotrebu anatomskih znanja u kliničkoj praksi.

Kurs će biti organizovan u trajanju od 30 časova, a studentima će biti prikazane slike konkretnih anatomskih preseka kadaveričnih preparata izrađenih na Anatomskom institutu, neobeležene sheme istih preparata i odgovarajući rezovi urađeni na multislajsnoj kompjuterskoj tomografiji (MS CT) i magnetnoj rezonanci (MRI) koji će poslužiti za uporednu analizu anatomskih struktura.

Provera znanja biće organizovana nakon završetka prvog semestra kroz test (obeležavanje slike anatomskog preseka) od 20 pitanja. Za polaganje ispita potrebno je 11 tačnih odgovora.

Preporučena literatura:

1. Milisavljević M, Vitošević Z, Vidić B, Maliković A. Atlas disekcije

čoveka. Data status, Beograd, 1-258, 2011.

2. Moeller TB, Reif E. Pocket Atlas of Sectional Anatomy, Vol. II: Thorax, Heart, Abdomen and Pelvis. Stuttgart, Thieme, 2013.

**IZBORNI PREDMET: ANATOMIJA PRESEKA TRUPA I UDOVA**

Rukovodilac: Prof.dr Marija Đurić

Nastava će se održavati u kompjuterskoj učionici.

|  |  |  |  |
| --- | --- | --- | --- |
| **TEMA** | **PREDAVAČ** | **VREME** | **DATUM** |
| **Transverzalni preseci gornjeg i donjeg ekstremiteta** | Doc. Dr. Petar Milovanović | 15h |  4.12.2023 |
| Asis. dr Jelena Jadžić |
| Prof. dr Aleksandar Maliković |
| **Transverzalni I sagitalni preseci toraksa** | Prof. dr. Danijela Đonić | 15h | 11.12.2023 |
| Asis. dr Joko Poleksić |
| Asis. dr Jelena Jadžić |
| **Transverzalni I sagitalni preseci abdomena** | Prof. dr. Aleksandar Maliković | 15h | 18.12.2023 |
| Prof. dr. Marija Đurić |
| Prof. dr Petar Milovanović |
| **Transverzalni I sagitalni preseci karlice** | Asis. dr Aleksandar Ćirović | 15h | 15.1.2024 |
| Prof. dr Danijela Đonić  |
| Prof. dr Marija Đurić |